નેહરુએ ઉઠાવેલા વાંધા બાબતે વિગતવાર ખુલાસો કરતો જવાબ સરદારે નેહરુએ લખ્યો, જેમાં અંતે સરદારે નોંધ્યું, ‘બાપુએ એમની અંતિમ ક્ષણોમાં મને સોંપેલી (તમને -નેહરુને- ટેકારૂપ બનવાની) ફરજ મારાથી અદા ન થઈ શકે અને તમારા હાથ હું મજબૂત ન કરી શકું અથવા તમને મારી તમારા પ્રત્યેની વફાદારીમાં જરા પણ શંકા હોય તો હોદ્દા પર ચાલુ રહેવાની મારી જરાયે ઈચ્છા નથી; અથવા તમને એમ લાગતું હોય કે હું તમારી નીતિના અમલમાં અડચણરૂપ છું તોપણ હું ચાલુ રહેવા ઈચ્છતો નથી….